**DH-KBH.**

**Referat af FU møde afholdt på BCH, Borup Alle 43 den 5/10-22 kl. 19.00 – 21.30**

Tilstede: Hans, John, Peter, Ole, Steen, Elin  
Afbud: Dorrit

1/ Dagsorden godkendt  
2/ Dirigent Hans  
3/ Referent Peter  
  
4/ Siden sidst

a. Nyt fra Råd og Nævn  
  
Handicaprådet holdt den 3. oktober temamøde om pårørende til børn med autisme.   
Børnegruppen omfatter såvel svært belastede børn med infantil autisme som børn med mindre belastninger. I begge grupper er der store sociale problemer.  
Hans havde efterspurgt statistisk materiale, men det havde man ikke.  
Der var omkring 30 deltager i mødet, hvoraf kun 3 var mænd.

Stormødet den 20. september samlede omkring 70 deltagere, men kun 5 mødte op fra Borgerrepræsentationen. Deltagerne fra FU vurderede indslagenes relevans og kvalitet forskelligt, men især de første indlæg var gode.

Suppleanterne til HR får nu tilsendt rådets dagsordener og referater.

Centerrådet ved BCH mødtes sidst i september. Rådet har nu to repræsentanter fra Autismeforeningen. Autisme og pårørende var også på dagsordenen i centerrådet.

Folkeoplysningen: Elin nævnte, at der er kommet ændrede regler for, hvordan man definerer handicap i forhold til de forskellige undervisningsfag.

Parkbrugerrådene: Her er der ikke megen interesse for tilgængelighedsproblemer.

Middelalderbyen: Handicaprådet har overtaget sagen om handicapparkeringspladser. Der har været et møde om sagen.  
Der er drøftelser af et specielt handicaptoilet, men fortsat uenighed om detaljerne i udformningen.

Ældrerådet har også drøftet tilgængelighed.

Regionshandicaprådet:

John er blevet valgt til formand for Regionshandicaprådet.

Socialdemokratiet har lavet en plan om at få flere handicappede ansat i regionskoncernen.

Der er udsendt et oplæg om det specialiserede socialområde. John har skrevet kommentarer og skal nu mødes med en fra koncernen.

Centerrådet (BCH) skulle egentlig se på sagen med det forringede serviceniveau, der indtræffer, når en borger ved 65/67-årsalderen overflyttes fra Borgercenter Handicap til Social- og Sundhedsforvaltningen.  
(Skleroseramte, døvblinde og muskelsvinds ramte overflyttes ikke.)

Hans mener, at det skal gøres til et politisk spørgsmål, der ikke bare skal behandles i forvaltningen.  
Der skal rettes henvendelser til de to borgmestre. Det blev ikke afklaret hvem det er, der har opgaven.  
  
Elin vil også gerne tage det op i ældrerådet, og Hans finder det godt, om sagen rejses fra flere sider.

b. Nyt fra Arbejdsgrupper

Forespørgslen til organisationerne gav ingen nye medlemmer til arbejdsgrupperne.  
Peter prøver igen at efterlyse flere deltagere og medsender de to arbejdsgruppeoplæg til alle medlemsorganisationerne.

Hans spurgte om Hjerteforeningen er medlem af DH. Det er den ikke, men i afdelingens vedtægter står der under afsnittet om bestyrelsens:

Stk. 4. Handicaporganisationer, lokale handicapgrupper mv., som ikke er medlem af DH, kan med bestyrelsens godkendelse deltage som observatører i afdelingens møder med taleret, men uden stemmeret.

Det må indebære, at vi i DH gerne lokalt må samarbejde med andre organisationer end de, der aktuelt er medlemmer af landsforeningen.

Socialpolitisk arbejdsgruppe:   
  
Hans vil være med til at få sat arbejdet i gruppen i gang.

Arbejdsgruppen om tilgængelighed:

Gruppen er opdelt i to undergrupper – fysisk og kommunikations tilgængelighed.

John og Helga deltager i gruppen om fysisk tilgængelighed.

Dorrit og Henrik deltager i gruppen om kommunikations tilgængelighed.

Der fremkom et forslag om at bede Handicaprådet om at nedsætte et tværfagligt udvalg, men Hans oplyste, at det ikke var normalt, at rådet arbejdede på den måde.

Hans foreslog, at der inviteres politikere til møder i de to del-arbejdsgrupper.

Hans sagde videre, at vi måske skal bruge samme model i den socialpolitiske arbejdsgruppe.

Der tænkes på politikere fra Handicaprådet og eventuelt også fra selve BR.

Inden vi inviterer politikere, er det nødvendigt, at vi har gjort et grundigt forarbejde, og vi skal også sikre os, at der kommer et rimeligt antal DH-medlemmer til møderne.

Hans skal på DH’s vegne sende invitationerne til politikerne.

c. Aktuelle sager

Ledsagerordningen:

En henvendelse fra Dansk Blindesamfund om ledsagerordninger blev drøftet. BCH er blevet forespurgt og har svaret skriftligt.   
Svaret videresendes til FU.  
Der er ingen løsning af problemet.  
Der blev nævnt, at man gerne må ansætte mere end en selvvalgt ledsager.  
Der må bruges et vist antal timer pr. måned. Bruges timerne ikke op forældes de efter en ikke hensigtsmæssig model.   
Gennemsnitlig er der 3 timer om måneden, der ikke anvendes af borgerne. Hvor ”forsvinder” pengene hen? Ordningen er nemlig 100% statsfinansieret.

Hvordan kommer vi videre?

Hans sagde, at vi må lave en opsamling på problemet inden der eventuelt skal komme en henvendelse til det politiske niveau.  
Vicedirektøren (Merete) har muligvis noget materiale – Hans undersøger dette.

Hans og socialpolitisk arbejdsgruppe tager sig af det videre forløb.  
Ikke endeligt afklaret hvem det er, der skal ekspedere brevet til TMF.

Brev om fysisk tilgængelighed:

Johns brev om fysisk tilgængelighed skal sendes til TMF borgmesteren med ønske om svar til FU/DH.

Brev om digital tilgængelighed:  
  
Digital tilgængelighed: Der er indkaldt til møde i centerrådets regi, hvor Ole og Helga er indkaldt, om digitale faciliteter i forhold til centerrådet.

Vi vil arrangere en temamødeaften om IT-forhold med deltagelse fra koncernøkonomisk afdeling og evt. andre relevante personer.  
Vi inviterer bredt i organisationerne.  
  
John, Steen står for dette, men trækker på Hans.

Tidshorisont: januar/februar.

5/ Det kommende Folketingsvalg

Handicaprådet ventes at afholde et stormøde. Lokalt er der for kort tid til at få afholdt vælgermøder.

Hans foreslog, at vi kunne prøve at arrangere cafémøder med inviterede politikere.

Oasen i Vanløse og Hyltebjerggård tæt ved Flintholm station blev nævnt som mulige steder.

Vi arbejder videre på at realisere ideen efter valget.

6/ Økonomi/ regnskabsstatus

Der er indkommet bilag på omkring 800 kroner, ellers intet nyt.

7/ Forslag til aktiviteter

Når arbejdsgruppen vedr. kommunikation er nået videre i arbejdet, inviteres der til en IT-temamødeaften jf. ovenstående

8/ Næste møde

Tirsdag den 29. november 2022 kl. 19-21.30. Hans aftaler lokale med BCH.

9/ Eventuelt

På næste møde skal vi snakke om årsmødet 2023 og fastsætte en dato.

DH og lokaludvalgene:

Hans har undersøgt sagen. Udvalgene hører under økonomiudvalget og dermed overborgmesteren.

Hans vil formulere et brev om problematik og løsningsforslag.

Ensomhed:

Hans og Peter skriver til organisationerne og spørger, om der er specifikke problematikker for de forskellige grupper og om der er reelle problemer at tage fat i.

Elin vil lede i sit arkiv efter en tidligere kommunal redegørelse for problemstillingen.

Seniorklubber blev nævnt som en del-løsningsmodel.

Referent Peter Anderson